Úgy érzem, bárkiből lehet zaklató…
adott körülmények között.
Ha visszatekintek a történtekre, én nem ilyen vagyok.
ÉVENTE TÖBB MINT HÁROMMILLIÓ ZAKLATÁSOS ESET TÖRTÉNIK
AZ EGYESÜLT ÁLLAMOKBAN
Olyan volt, mintha álmodnék.
Akár egy holdkóros.
Részese akartam lenni valaminek.
Elvesztettem az irányítást.
A dühöm és a fantáziám irányította a tetteimet.
A ZAKLATÁSOK 40%-A ERŐSZAKOSSÁ FAJUL
EZ A 01420621-ES SZÁMÚ RAB TÖRTÉNETE
Bárhová mentem, folyamatosan a nyomomban járt.
Azt mondta, hogy rátámad arra, akit nagyon szeretek.
Bárki, aki ilyet tesz, az egy pszichopata.
A NETFLIX SOROZATA
Inkább tartsanak gyilkosnak, mint zaklatónak.
Azt akartam, hogy tudja, hogy figyelik.
Bárkiből lehet zaklató.
Mint a mese a mumusról.
Már nem vagyok olyan őrült.
PAUL ELIZONDO-TORONY
SAN ANTONIO, TEXAS ÁLLAM
Még nem találkoztam eddig ilyen esettel.
Ez egy ijesztő zaklatási ügy volt.
Ha az apróbb incidenseket vesszük, amit a zaklató tesz,
nem tűnik sem veszélyesnek, sem bűnözőnek.
De ha ezeket egy kalap alá vesszük,
az félelmet kelt az illetőben,
és sajnos nagyon sok esetben
erőszakká fajulhat.
MARK W. STILES BÖRTÖN BEAUMONT, TEXAS ÁLLAM
A neven Ruben Antonio Jaramillo.
2007 FEBRUÁRJÁBAN RUBEN JARAMILLÓT
45 ÉV BÖRTÖNBÜNTETÉSRE ÍTÉLTÉK
Igen. Azzal vádoltak, hogy zaklattam a volt…
Az akkori volt barátnőmet, vagy barátnőmet.
Akkoriban minden tiszta káosz volt.
Össze voltam zavarodva, nem láttam tisztán.
Így alakult ki ez az egész helyzet.
JARAMILLO BÖRTÖNBE KERÜLÉSÉVEL EGY KÉT ÉVIG TARTÓ ZAKLATÁS ÉRT VÉGET
A gyerekkorom elég bizonytalan volt.
Az egész országot bejártuk, államból államba költöztünk.
Apám néha megjelent,
amikor végre rátalált anyámra,
de sehol nem tudtam gyökeret ereszteni.
Mindig is… vándoréletet éltünk.
Sosem voltak barátaim, vagy ehhez hasonlók.
Minden városban, ahová költöztünk,
folyton terrorizáltak, úgyhogy emiatt lettem…
A zaklatások miatt egyre zárkózottabb lettem.
Arról fantáziáltam, hogy van egy családom, egy házam,
és én eltartom őket.
Mindig is ez volt az álmom.
Randiztam néhányszor, de legtöbb esetben
a lány, akivel jártam,
végül inkább a barátomat választotta,
vagy a testvéremet, meg ilyesmi.
Emiatt sosem tudtam megbízni a lányokban.
29 ÉVES KORÁBAN JARAMILLO EGY SAN ANTONIÓI IDŐSEK OTTHONÁBAN KEZDETT DOLGOZNI
MORNINGSIDE BIRTOK
Amikor az otthonban dolgoztam,
minden ott dolgozó lány engem akart.
Mindegyik szeretett volna járni velem.
De én túl félénk voltam ahhoz, hogy…
Hogy is mondjam? Kiválasszam az egyik lányt.
JARAMILLO EGYIK MUNKATÁRSA EGY 45 ÉVES ÁPOLÓNŐ VOLT, "MARIA"
MORNINGSIDE BIRTOK NYUGDÍJAS KÖZÖSSÉG
Odajött hozzám, és kikezdett velem.
Nem igazán érdekelt, mert a lányok, akikkel jártam,
18 és 24 év közöttiek voltak, egyik sem volt 24-nél több.
De akkoriban nagyon magányos voltam.
Nem volt senki, akivel beszélgethettem volna.
Amikor Maria feltűnt a színen, elmondhattam neki a gondjaimat.
Csak beszélgettünk, és egyik dolog követte a másikat,
és csókolózni kezdtünk.
Onnantól kezdve együtt jártunk.
Amikor Rubennel megismerkedtem, kapcsolatban éltem.
Már 18 éve voltam férjnél,
és ez egy rossz házasság volt.
Amikor Ruben megjelent,
rá mindenben számíthattam,
és neki mindent elmondhattam.
"MARIA" KÉRÉSÉRE AZ IDENTITÁSÁT ELREJTETTÜK
A SAJÁT ÉS A CSALÁDJA VÉDELMÉBEN
Az egész az idősek otthonában kezdődött, amikor ott dolgoztam.
És Rubent felvették.
Jó volt vele beszélgetni.
Nagyon kedves, visszafogott és aranyos volt.
Egyből beleszerettem, és nagyon kívántam.
Fiatal volt.
Én legalább 18 évvel idősebb voltam nála.
Teltek-múltak a hónapok,
és úgy döntöttem, elhagyom a férjemet, és Rubenhez költözöm.
2001 JÚLIUS
MARIA ELHAGYTA A FÉRJÉT ÉS HÁROM FELNŐTT GYEREKÉT, HOGY JARAMILLÓVAL ÉLJEN
Akkor még minden nagyon jó volt.
Eljártunk szórakozni, ajándékokat vett nekem,
és eszembe sem jutott,
hogy ilyesmit tenne velem.
Egyik nap megjelent nálam, ott állt az ajtóban, és azt mondta:
„Itt vannak a papírok, elválok a férjemtől.”
Megkérdeztem, hogy miért. Azt mondta, hogy velem lehessen.
Én meg erre: „Rendben.”
Kedveltem őt, és arra gondoltam,
majd meglátjuk, hogy mi lesz ebből a kapcsolatból.
Volt valamije, amire én nagyon vágytam,
méghozzá a családja, ami az én életemből hiányzott.
De amikor először találkoztam velük, utálatosak voltak.
Akkor változott meg minden.
A szülei azt mondták, hogy túl fiatal vagyok hozzá,
keressek velem egyidős nőt,
és én egyből tudtam, hogy valami nem stimmel.
Amikor először láttam Rubent, csendes és félénk volt.
Anya azt hitte, hogy szerelmes belé.
A lelke mélyén ő is fiatal.
Úgy gondolta, Isten is egymásnak teremtette őket.
Nekem nem tetszett ez a kapcsolat.
MARIA LÁNYA, "VERONICA" SEM SZERETNÉ FELFEDNI AZ IDENTITÁSÁT
A családom ijesztőnek találta Rubent.
Nem kedvelték,
főleg a korkülönbség miatt.
Én úgy tekintettem a kapcsolatukra,
mintha Ruben anyám pasija és fia lenne egyben.
Úgy bánt vele, mint egy gyerekkel.
Nélküle sosem jöhetett el meglátogatni a családot.
Mindig jött vele, mint egy kisgyerek.
Mindig ott kellett lennie mindenhol,
miközben őrültségeket mondott.
2001-ben, amikor az első gyermekemet vártam,
azt mondta anyámnak,
hogy neveljék fel ők ketten a lányomat.
Ami őrültség.
Arra gondoltam: „Hülyéskedsz?
A barátommal élek, miért adnánk oda a gyerekünket?”
Ez csak egy példa arra, hogy milyen téveszmés volt.
Tudom, hogy Ruben nagyon figyelmes volt vele,
és persze anya erre vágyott…
amíg rá nem jött,
hogy Ruben megcsalja.
Nagyjából négy éven át remek volt a kapcsolatunk.
De amikor munka után hazamentem a lakásunkba,
női holmikat találtam ott.
Megkérdeztem: „Ki járt itt?”
Erre ő: „Pár női ismerősöm.”
Sejtettem, hogy megcsal.
És ez így ment tovább.
Ami nekem nagyon fájt.
Ő mindent tagadott,
de én már kezdtem érezni, hogy ez így nem mehet tovább.
2003 OKTÓBER
2003 VÉGÉN MARIA ÚGY DÖNT, VÉGET VET A KAPCSOLATNAK,
ÉS ELKÖLTÖZIK A JARAMILLÓVAL KÖZÖS LAKÁSBÓL
Amikor megmondtam Rubennek, hogy elmegyek, megkérdezte, hogy miért.
Azt mondta, szeret, meg ilyenek.
Ruben elkezdett nekem könyörögni,
hogy maradjak.
Ezért felhívtam a lányomat és a nővéremet.
Úgy éreztem, ebből még baj lehet.
Amikor anya mondta, hogy elköltözik,
megkönnyebbültem, örömmel mentem oda.
„Összeszedjük a holmidat, és elhozunk onnan.”
Nem is sejtettem, hogy baj lehet.
A nénikémmel elmentünk a közös lakásba, hogy összeszedjük anya holmiját.
Bementünk a hálószobába,
és Ruben az ágyon ült egy késsel a kezében.
Körülnéztünk a szobában,
és a három falra azt volt írva: „Meghalsz, meghalsz, meghalsz.”
„Meghalsz” az egyik falon, „Meghalsz” a másikon, és „Meghalsz” a harmadikon.
A vérével írta.
Anya nem akarta kihívni a rendőrséget.
Azt mondta, hagyjuk ott egyedül.
Úgy éreztem, meghalok, annyira vert a szívem.
Sírni akartam, mert minden reményem benne volt.
Próbáltam vele felvenni a kapcsolatot,
mert elárasztottak újra az érzelmek.
Technikailag igen, megcsaltam,
de beszélni akartam vele,
hátha meg tudjuk oldani a helyzetet, és hasonlók.
Én nem igazán értem a finom célzásokat.
Én olyan ember vagyok, akinek
ha akarsz valamit, akkor ki kell mondanod,
ahhoz, hogy megértsem,
mert nem értem a célzásokat.
ANNAK ELLENÉRE, HOGY MARIA VÉGET VETETT A KAPCSOLATNAK,
JARAMILLO TOVÁBBRA IS PRÓBÁLT KAPCSOLATBA LÉPNI VELE
Leveleken keresztül próbáltam vele kapcsolatba lépni.
Ez ment egy ideig.
Akárhányszor kérdeztem valamit, nem kaptam választ.
Ezért beszélni akartam vele,
hogy megkapjam ezeket a válaszokat, de hiába.
Minél jobban beszélni akartam vele,
annál inkább kudarcot vallottam…
Egyre több megválaszolatlan kérdésem volt.
2003 OKTÓBER
2004 ÉS 2005 KÖZÖTT JARAMILLO TÖBB SZÁZ LEVELET KÜLDÖTT MARIÁNAK
Levelek százait hagyta a kocsimra tűzve.
Azt írta, hogy szeretné megbeszélni a dolgokat,
és hogy mennyire szeret,
hogy nem fog bántani,
és szeretne velem újra összejönni.
Akkor már nagyon aggasztott az egész.
A zaklatás egy komoly bűncselekmény,
ami egy olyan ismétlődő és állandó viselkedés,
amely fenyegető és ijesztő az áldozat számára,
és akár erőszakossá is fajulhat.
A nevem dr. Hae Rim Jin,
és a párkapcsolati erőszak a fő kutatási területem.
A munkám során
számos zaklatási ügyet tanulmányoztam.
Mr. Jaramillo ezeket a leveleket írta Mariának.
Jól kimutatható belőlük a zaklató viselkedés.
Szerintem ez az eset rendkívül veszélyes.
A levelein keresztül beleláthattam a fejébe.
Az egyik szembetűnő dolog, hogy azt hajtogatja: „Szeretlek.”
„Miért nem érted, hogy szeretlek?”
A nő érti, de nem érdekli.
Az illető beleillik a visszautasított zaklató profiljába,
mert egyedül azért zaklatta Mariát,
mert nem tudta elviselni, hogy a nő elhagyta.
Mr. Jaramillo gyakran írja, hogy készen áll meghalni a nőért,
ez pedig arra utal,
hogy a férfi úgy érzi, nincs vesztenivalója.
Akár az életét is odadobná érte.
Annak a valószínűsége, hogy ez erőszakká fajul, elég magas.
Ez a bizonyos levél egy intő jel.
Azt írja: „Ha nem vagyunk együtt, az feljogosít arra,
hogy bántsam a családod, amiért elválasztottak minket.
Viszont, ha együtt vagyunk, nem bánthatom őket, igaz?”
Először is, a családját hibáztatja.
Azt mondja a nőnek:
„Tudom, hogy a szüleid miatt szakítottál velem,
és bántani fogom őket, ha nem jössz vissza hozzám.”
A leveleiből az olvasható ki, hogy az erőszak elkerülhetetlen.
Be fog következni, mert nem tudja elengedni a nőt.
2005 AUGUSZTUS
Ruben zaklatott a munkahelyeimen.
Leparkolt a kocsijával a sarkon,
és miután észrevettem őt, futásnak eredtem.
Nem adta fel.
A leveleiben is megírta, hogy nem adja fel.
Akkorra már nagyon meg voltam rémülve.
Bárhová mentem, Ruben állandóan követett.
Tudta, hogy hol laknak a szüleim és a lányom.
Onnantól kezdve folyton a hátunk mögé néztünk.
Leveleket hozott a lakásomra,
az ajtómra ragasztotta őket.
Az egyik levélben az állt, hogy adjam oda anyának a leveleket,
mert ha nem, meztelen képeket tesz ki róla a környéken.
És meg is tette.
Nem igazán tudtam, hogy mi következik.
Elköltöztem egy másik lakásba.
El akartam bújni.
Nem akartam, hogy tudja, hol lakom,
mert azt mondta, megöl, ha anya nem megy vissza hozzá.
ANNAK ELLENÉRE, HOGY MARIA ÉS VERONICA IS MÁSHOVÁ KÖLTÖZÖTT,
JARAMILLO TOVÁBBRA IS ZAKLATTA ŐKET
Több családtagunkat is zaklatta.
Mindenhol ott leskelődött.
Megjelent a bátyám és a barátnője lakásánál,
aki nagyon megijedt.
Elhajtott kocsival más rokonok háza előtt is.
Az unokatesóm háza előtt, a fivéremnél, a nagyszüleimnél, nálunk.
Most már mindenkit zaklatott.
Sokan anyát okolták, és dühösek voltak rá.
„Te hoztad ezt az őrültet a nyakunkra, és tudja, hol lakunk.”
Ő sem tudta, hogy mi fog következni,
biztos arra gondolt, majd úgyis abbahagyja.
2005 SZEPTEMBER
JARAMILLO 2005 SZEPTEMBERÉBEN ÚGY DÖNTÖTT, MEGSZAKÍTJA A KAPCSOLATOT
MARIÁVAL ÉS A CSALÁDJÁVAL,
DE MÉG SZERETETT VOLNA ELBÚCSÚZNI MARIA SZÜLEITŐL
Készen álltam békén hagyni őt és a családját is,
mert elegem lett.
Elegem lett mindenből.
A szülei háza felé sétáltam.
El akartam őket küldeni a fenébe, vagy ilyesmi.
Meg akartam mondani nekik, hogy a lányuk többé ne keressen,
mert nem akarok már tőle semmit.
AZ ODAFELÉ ÚTON JARAMILLO VÁSÁROLT NÉHÁNY HOLMIT
Búcsúajándékot adok neki, mert ez áll a szentírásban is:
ha valaki utál, te csak szeretet adj!
Arra gondoltam, beugrom a kínai boltba,
és vettem az unokáknak játék bilincset,
és volt nálam egy játék sokkoló is.
JARAMILLO MARIA SZÜLEINEK A HÁZA ELŐTT VÁRAKOZOTT NÉHÁNY ÓRÁN ÁT
Elkezdtem imádkozni, és…
arra kértem az Urat, hogy állítson meg.
„Ne engedd, hogy bemenjek a házba, és konfrontálódjak velük,
mert még a végén valami őrültséget teszek!”
RENDŐRSÉGI FELVÉTEL
ESTE 9:24-KOR BEJELENTÉS ÉRKEZETT A RENDŐRSÉGRE,
HOGY JARAMILLO MEGTÁMADTA MARIA SZÜLEIT
Az, ami 2005. szeptember 26-án történt,
az Ruben zaklatásos ámokfutásának a végeredménye.
KERÜLETI ÜGYÉSZ, SAN ANTONIO
A kocsifelhajtót látjuk,
ahol Ruben rátámadt Maria apjára.
Valójában három pár bilincs volt nála.
Volt nála ragasztószalag is.
Most azt a sokkolót mutatják, amit hátrahagyott.
Mind arra utal, hogy erőszak történt.
Odamentem a házhoz, és becsöngettem.
Az apja befordult a sarkon, és a frászt hoztuk egymásra.
Felém jött, mint aki mindjárt elesik.
Arra gondoltam, bántani akar,
ezért elővettem a sokkolót, és ellöktem.
Lenéztem, és láttam, hogy a szívét markolássza.
Rájöttem, hogy szívrohama van.
Próbáltam felemelni, de túl nehéz volt.
Ekkor a felesége is felbukkant a sarkon, és sikítani kezdett,
ezért elengedtem a férfit, majd odamentem hozzá, hogy nem akarom bántani.
Próbáltam megnyugtatni, de nem akart megnyugodni.
Ezért rajta is használtam a sokkolót.
Felemeltem a nőt,
és eszembe jutott, hogy nálam van a játék bilincs,
ezért elővettem az egyiket, és megbilincseltem.
Elkísértem a mosdóba, és leültettem.
Mindkettejüket megbilincselte.
Az anyát bevitte a házba,
majd visszament Maria apjához,
amikor is Maria anyja kiszabadult,
és átfutott a szomszédba segítségért.
Felhívták a rendőrséget, akik hamarosan meg is érkeztek.
Rubent megzavarták, ezért beugrott a furgonjukba, és elmenekült.
Nem állt szándékomban senkit sem bántani, mert…
utálom az erőszakot.
Ha visszatekintek a történtekre, én nem ilyen vagyok.
Sosem voltam ilyen.
Ruben azt állítja, nem akart bántani senkit,
mert utálja az erőszakot.
Ezzel nemcsak a bűnét akarja csökkenteni,
de megváltoztatja a narratívát.
A téveszméje úgymond… érintetlen.
A sokkoló nem játékszer volt.
Olyan súlyos szívrohamot okozott,
hogy Maria apján szívműtétet kellett végrehajtani.
Nekem ez elég bizonyíték.
Nem hajlandó felelősséget vállalni
a kárért, amit a családnak okozott.
JARAMILLO ELMENEKÜLT A HELYSZÍNRŐL A RENDŐRSÉG KIÉRKEZÉSE ELŐTT
MARIA ÉS VERONICA EZUTÁN ÉRKEZETT MEG
Ott voltak a mentők és a rendőrök.
A nővérem üvöltött velem:
„A volt pasid rátámadt anyára és apára!”
És ekkor én…
Olyan bűntudatom támadt,
mert ezt azért tette, mert nem mentem vissza hozzá.
Annyira szégyelltem magam.
A RENDŐRSÉG ÉRTESÍTETTE A CSALÁDOT, HOGY JARAMILLO MEGSZÖKÖTT
Az volt a legijesztőbb, hogy nem tudtuk, hol lehet.
Az óvodának adtam egy képet róla,
ahová a lányom járt, és elmondtam, hogy mi a helyzet.
Féltem, hogy megtalál engem és a lányomat.
Attól féltem, hogy megöl, és elviszi a lányomat.
Nem tudtam, mire készül.
Az ismeretlentől féltem.
Nem tudtuk, hol fog felbukkanni.
Amikor még szökésben volt, az egyik barátomnál aludtam,
és szörnyű pánikroham tört rám.
Azt hittem, meghalok. Tényleg.
Azt hittem, hogy… meg fogok halni.
2005 SZEPTEMBER
2005 OKTÓBER
A TÁMADÁS UTÁN 18 NAPPAL JARAMILLÓT ELFOGTÁK
AZ EGYESÜLT ÁLLAMOK ÉS MEXIKÓ HATÁRÁN
MAJD VISSZAHOZTÁK SAN ANTONIÓBA, ÉS VÁDAT EMELTEK ELLENE
ANNAK ELLENÉRE, HOGY KÖZEL KÉT ÉVIG KÖVETTE,
JARAMILLO ELLEN NEM EMELTEK VÁDAT MARIA ZAKLATÁSÁÉRT
Úgy döntöttem, csak a fegyveres rablás miatt emelek vádat.
A zaklatást mindig kétséget kizáróan bizonyítani kell,
ami nagyon nehéz dolog.
Sok apró mozzanatot kell bizonyítani,
nem csak egy nagy cselekményt.
TEXASBAN A ZAKLATÁSÉRT
MAXIMUM TÍZ ÉV BÖRTÖN ADHATÓ
A FEGYVERES RABLÁSÉRT VISZONT MAXIMUM 99 ÉV BÖRTÖN IS KISZABHATÓ
A fegyveres rablás súlyos bűncselekmény,
és akárcsak a gyilkosságnál,
öt évtől 99 évig terjedő börtönnel büntethető.
Szilárd alapokon állt az ügy, amikor bíróságra került,
a fegyveres rablás vádpontban.
AZ ÜGYÉSZSÉG SZÁMÁRA A PERDÖNTŐ BIZONYÍTÉK AZ VOLT,
AMIT JARAMILLO A HÁZ ELŐTTI KOCSIFELHAJTÓN HAGYOTT
Az ügyben az volt a fura, hogy Ruben minden bizonyítékot hátrahagyott
a bűntett helyszínén.
Volt egy szatyor, amit hátrahagyott, amikor jöttek a rendőrök,
és a szatyorban volt egy cetli.
Ezen a cetlin le volt írva, hogy Ruben mit tervez.
Ruben ezt írja: „Készpénzt felvenni, csekket beváltani.”
„Sokkoló, négy pár bilincs.”
„Szülőket felkeresni. Csak anyát és apát.”
„Anyát és apát megbilincselni.”
„Kaput bezárni és elhúzni Mexikóba.”
„A szülőket kidobni egy árokba.”
„Visszajönni és elrabolni Maria lányát,
majd elmenni Maria lányának a lányáért, és a zöld furgonnal elhozni.”
„Mariát megkeresni és fogva tartani.”
„A Suburbant ellopni, Mexikóba vinni,
beköltözni, és örökké Mexikóban maradni.”
Ruben azt tervezte,
hogy öt embert fog elrabolni,
és Mexikóba megy, hogy elnyerje Maria szívét.
Ruben teljesen téveszmés volt.
Ettől még beszámítható volt.
Nem volt elmebeteg.
De borzasztó veszélyes volt.
2005. OKTÓBER 14.
2007. FEBRUÁR 5.
2007. FEBRUÁR 5-ÉN RUBEN JARAMILLO BÍRÓSÁG ELÉ ÁLLT FEGYVERES RABLÁSÉRT
MINDEN VÁDPONTBAN ÁRTATLANNAK VALLOTTA MAGÁT
A vádlott vallomást tett.
Ez volt az egyetlen esélyük.
Semmilyen felelősséget nem vállalt a tetteiért.
Azt gondolta, hogy a Mariával való kapcsolata
csupán egy szerelmi történet.
Nem jött be az érvelés.
Súlyos bizonyítékaink voltak ellene,
és a végén senki nem kételkedett benne,
hogy Ruben Jaramillo veszélyes ember.
HABÁR ZAKLATÁSSAL NEM VÁDOLTÁK,
JARAMILLO BŰNTETTE MARIA ELLEN FONTOS RÉSZE VOLT AZ ELJÁRÁSNAK
MEGYEI BÍRÓSÁG
A fegyveres rablás igazából a végkifejlete volt
a zaklatásnak, amit Maria ellen elkövetett.
Annak ellenére, hogy nem ő volt a végső áldozata az ügynek,
úgy vélem, az esküdtek mérlegelték
a helyzet súlyosságát.
Maria mindenképpen sérült az ügyben.
Érzelmileg sérült.
Rengeteget szenvedett Mr. Jaramillo miatt.
2007. FEBRUÁR 6-ÁN MARIA VALLOMÁST TETT JARAMILLO ELLEN
Fontos volt, hogy az esküdtek ezt Mariától hallják,
mert a zaklatás állt az ügy középpontjában.
Ha Mariát kivesszük az ügyből,
nem igazán érteni, hogy a vádlott mit miért tett.
Elmondta az esküdteknek, hogy mennyit szenvedett miatta.
A pszichológia és érzelmi zaklatást.
Ez mindenkin sebet ejt. Ahogy Marián is.
A tanúk padján elmondtam mindent a zaklatásról.
Féltem elmondani a bírónak a történteket,
és sírva fakadtam.
Nem tudtam abbahagyni.
Féltem attól, hogy Ruben is ott van.
A PERDÖNTŐ BIZONYÍTÉKOKNAK HÁLA JARAMILLÓT BŰNÖSNEK TALÁLTÁK
MARIA VALLOMÁSÁNAK KÖSZÖNHETŐEN
AZ ÜGYÉSZSÉGNEK SIKERÜLT 45 ÉVNYI BÖRTÖNRE ÍTÉLNI
HÁROM HÓNAPPAL AZ ELSŐ INTERJÚJA UTÁN
RUBEN JARAMILLO BELEEGYEZETT, HOGY VÁLASZOL TOVÁBBI KÉRDÉSEKRE
Már majdnem 17 éve ülök börtönben.
Sokat gondolkoztam rajta, hogy mi volt az, ami félrement,
meg hasonlók.
Úgy érzem, bárkiből lehet zaklató
adott körülmények között.
Elvesztettem a valóságérzékemet, és sokat fantáziáltam.
Egyrészről azt reméltem,
hogy ismét azt fogom érezni: kellek valakinek.
Azzal, hogy üldözöm, figyelni fog rám,
ismét emberként tekint majd rám, és azt mondja:
„Itt van valaki, akinek fontos vagyok.”
Reméltem, hogy észreveszi,
hogy bármit megtettem volna érte, amit csak akar.
Megbántam már, amit Mariával és a családjával tettem,
mert ennek nem szabadott volna megtörténnie.
Erőt kellett volna vennem magamon, és elsétálni.
Ha valakitől ennyire függsz érzelmileg,
az olyan, mint az orosz rulett.
Kivéve, ha valakivel már 20-30 éve együtt vagy.
Akkor megértem. De ha csak éppen találkoztatok,
és mi csak négy-öt évig voltunk együtt,
ezért nem szabadott volna ennyire függnöm tőle.
Mert nem számít, hányszor csalt meg,
vagy én hányszor csaltam meg őt, látnom kellett volna a jeleket.
De a múlton már nem lehet változtatni.
A jövőben próbálok jobb emberré válni,
és remélem, mással nem fordul elő ilyen,
és hogy képes leszek mentálisan józan maradni.
És…
a csalódásokból erőt merítek,
és nem tragédiaként fogom fel.
JARAMILLO 45 ÉVES BÜNTETÉSE 2050-BEN TELIK LE
AKKOR 79 ÉVES LESZ
DE 2028-TÓL KÉRVÉNYEZHETI A FELTÉTELES SZABADLÁBRA HELYEZÉSÉT
Sokszor gondolok arra, hogy kiengedik, és akkor el akarok tűnni.
Nem akarom, hogy megtaláljon.
Még mindig a történtek hatása alatt állok.
Heti szinten vannak pánikrohamaim.
Dühös vagyok, hogy ilyen helyzetbe kerültem,
hogy a gyerekeimnek és a férjemnek is meg kell ezzel birkóznia.
Frusztrál és kínoz.
A nagyszüleim is szenvednek.
Ez örökké így marad.
Mindenki fél, hogy szabadlábra helyezik.
Én nagyon-nagyon félek tőle.
Leveleket írunk a bizottságnak, hogy nehogy kiengedjék,
mert attól félek, hogy meg akar ölni.
Azt mondta, bántani fogja a szeretteimet,
ezért állandó félelemben élünk.
Szerintem továbbra is keresni fog engem.
A feliratot fordította: Latkóczi Barbara